**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind acordarea unui mandat special reprezentantului Judeţului Cluj în Adunarea Generală a Acţionarilor la Clujana S.A., în vederea exercitării drepturilor de acţionar**

Consiliul Judeţean Cluj întrunit în şedinţa ordinară;

 Având în vedere Referatul de aprobare cu nr. 16985/2020 la Proiectul de hotărâre înregistrat cu nr. 117 din 26.05.2020 privind acordarea unui mandat special reprezentantului Judeţului Cluj în Adunarea Generală a Acţionarilor la Clujana S.A, în vederea exercitării drepturilor de acţionar**,** propus de preşedintele Consiliului Judeţean Cluj, domnul Alin Tișe, însoţit de rapoartele compartimentelor de resort din cadrul aparatului de specialitate al Consiliului Judeţean Cluj cu nr. 16985/2020 și de Avizul nr. 16985 din 28.05.2020 adoptat de Comisia de specialitate nr. 2;

Ținând cont de Sentința civilă nr. 230/2020, înregistrată la Consiliul Județean Cluj cu nr. 16985/19.05.2020;

În conformitate cu prevederile:

* Ordonanței de urgență a Guvernului nr. 57/2019 privind Codul administrativ, cu modificările și completările ulterioare;
* Legii privind societăţile nr. 31/1990, republicată, cu modificările şi completările ulterioare;
* Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;
* Hotărârii Consiliului Judeţean Cluj nr. 194/2016 privind desemnarea reprezentanților Județului Cluj în adunarea generală a acționarilor la societățile la care acesta este acționar, cu modificările ulterioare;
* Hotărârii Consiliului Județean Cluj nr. 288/2016 privind stabilirea unor măsuri în vederea selecţiei membrilor consiliului de administraţie la întreprinderile publice aflate sub autoritatea Consiliului Judeţean Cluj;
* Hotărârii Consiliului Județean Cluj nr. 11/2017 privind constituirea Comisiei de selecției a administratorilor de la întreprinderile publice aflate sub autoritatea Consiliului Judeţean Cluj, modificată prin Hotărârea Consiliului Județean Cluj nr. 112/2017 privind stabilirea unor măsuri în vederea selecţiei membrilor consiliilor de administraţie la întreprinderile publice aflate sub autoritatea Consiliului Judeţean Cluj;
* Hotărârii Consiliului Județean nr. 16/2018 privind acordarea unui mandat special reprezentantului Judetului Cluj în Adunarea Generală a Acționarilor la Clujana S.A., în vederea exercitării drepturilor de acţionar;

 Fiind îndeplinite prevederile cuprinse la art. 182 alin. (4), coroborate cu cele ale art. 136 și art. 139 din Ordonanța de urgență nr. 57/2019 privind Codul administrativ cu modificările și completările ulterioare;

În temeiul drepturilor conferite prin art. 182 alin. (1) şi art. 196 alin. (1) lit. a) din Ordonanța de urgență nr. 57/2019 privind Codul administrativ, cu modificările şi completările ulterioare;

**h o t ă r ă ș t e:**

**Art. 1** Prin derogare de la prevederile Hotărârii Consiliului Județean Cluj nr. 288/2016 privind stabilirea unor măsuri în vederea selecţiei membrilor consiliului de administraţie la întreprinderile publice aflate sub autoritatea Consiliului Judeţean Cluj, numărul membrilor Consiliului de administrație al societății Clujana S.A. este de 3 administratori neexecutivi.

**Art. 2** Se acordă mandat special domnului Popovici Alin, în calitate de reprezentant al Județului Cluj în Adunarea Generală a Acționarilor la Clujana S.A, pentru:

a) propunerea și aprobarea numărului membrilor Consiliului de administrație al societății Clujana S.A. conform art. 1;

b) constatarea vacantării posturilor menționate la lit. a);

c) aprobarea demarării procedurii de selecţie pentru funcțiile de administrator vacante;

d) aprobarea ca procedura de selecție să se realizeze de către expertul independent, specializat în recrutarea resurselor umane, în baza acordului-cadru existent la autoritatea tutelară;

e) propunerea și desemnarea în calitate de administratori neexecutivi provizorii în Consiliului de administraţie al societății Clujana S.A., începând cu data semnării contractului de mandat și până la finalizarea procedurii de selecție, dar nu mai mult de 4 luni, a următoarelor persoane:

1. Domnul Moga Bogdan Claudiu;

2. Domnul Iancu Dănuț;

3. Doamna Suciu Mihaela Rodica;

f) propunerea şi aprobarea remuneraţiei administratorilor provizorii în Consiliului de administraţie al societății Clujana S.A., formată dintr-o indemnizaţie lunară fixă în sumă netă de 1.500 lei și a componentei variabile care se stabilește anual, în funcţie de nivelul de realizare a obiectivelor cuprinse în Planul de administrare şi de gradul de îndeplinire a indicatorilor de performanţă financiari şi nefinanciari;

g) propunerea şi aprobarea contractului de mandat care se încheie cu administratorii provizorii, conform contractului de mandat-cadru cuprins în **anexa** care face parte integrantă din prezenta hotărâre;

h) semnarea contractului de mandat cu administratrii provizorii desemnați;

i) aprobarea modificării Actului constitutiv al al societății Clujana S.A. conform prevederilor prezentei hotărâri;

j) împuternicirea administratorului special desemnat, domnul Gliga Florin Valentin, pentru a îndeplini toate formalitățile necesare pentru publicarea prezentei hotărârii și înregistrarea la Registrul Comerțului.

**Art. 3.** Reprezentantul Judeţului Cluj în Adunarea Generală a Acţionarilor va depune la Consiliul Judeţean Cluj, în termen de cel mult două zile de la data desfăşurării şedinţelor A.G.A., copii conforme cu originalul ale hotărârilor adoptate şi ale proceselor-verbale ale şedinţelor.

**Art. 4.** Cu punerea în aplicare a prevederilor prezentei hotărâri se încredinţează societatea Clujana S.A., domnul Popovici Alin și domnul Gliga Florin Valentin.

**Art. 5.** Prezenta hotărâre se comunică prin intermediul secretarului general al judeţului, în termenul prevăzut de lege, Direcţiei Generale Buget-Finanţe, Resurse Umane; societății Clujana S.A.; domnului Popovici Alin; domnului Gliga Florin Valentin, persoanelor nominalizate la art. 2 lit. e), precum şi Prefectului Judeţului Cluj şi se aduce la cunoştinţă publică prin afișarea la sediul Consiliului Județean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 121 din 28 mai 2020**

*Prezenta hotărâre a fost adoptată cu 27 de voturi “pentru”, fiind astfel respectate prevederile legale privind majoritatea de voturi necesară. La ședința publică, care s-a desfășurat prin intermediul unei platforme on-line de videoconferință, din totalul celor 36 de consilieri judeţeni în funcţie și-au înregistrat prezența un număr de 35 consilieri județeni.*